कोरोना वैक्सीन नहीं लगाने पर अमेरिका में एंट्री पर है बैन
World number one tennis player, Novak Djokovic, forced to withdraw from the Indian Wells tournament due to the US entry ban वर्ल्ड नंबर वन टेनिस खिलाड़ी नोवाक जोकोविच ने अमेरिका के कैलिफोर्निया में होने वाले एटीपी टूर्नामेंट इंडियन वेल्स से अपना नाम वापस ले लिया है। इसकी पुष्टि रविवार को आयोजकों ने की।
वर्ल्ड नंबर-1 पुरुष टेनिस खिलाड़ी नोवाक जोकोविच ने अमेरिका के कैलिफोर्निया में होने वाले ATP टूर्नामेंट इंडियन वेल्स से अपना नाम वापस ले लिया है। इसकी पुष्टि रविवार को आयोजकों ने की। जोकोविच कोरोना वैक्सीन का टीका नहीं लगवाया है। वहीं अमेरिकी नीतियों के मुताबिक बिना कोरोना वैक्सीन लगवाए व्यक्ति को US में एंट्री नहीं दी जाती है। जोकोविच ने अमेरिकी अधिकारियों से स्पेशल प्रवेश देने के लिए अनुरोध किया था। इंडियन वेल्स 6 मार्च से 19 मार्च के बीच होना है।
पिछले साल ऑस्ट्रेलिया ओपन और US ओपन भी नहीं खेल पाए थे
सर्बियाई स्टार को पिछले साल ऑस्ट्रेलिया ओपन और US ओपन से वंचित होना पड़ा था। पिछले साल की शुरुआत में ऑस्ट्रेलिया ओपन के बीच में से उन्हें कोरोना वैक्सीन का सर्टिफिकेट नहीं होने के कारण वापस भेज दिया गया था। वहीं कोरोना का वैक्सीन नहीं लेने की वजह से US ओपन भी नहीं खेल जाए थे।
जोकोविच जीत चुके हैं 22 ग्रैंड स्लैम
जोकोविच संयुक्त रूप से राफेल नडाल के साथ 22 ग्रैंड स्लैम जीतकर सबसे ज्यादा ग्रैंड स्लैम जीतने वाले टेनिस खिलाड़ी हैं। इन दोनों के बाद रोजर फेडरर 20 ग्रैंड स्लैम जीतकर दूसरे नंबर पर हैं।
